دولت باشقانی رجب طیب اردوغان ایستانبول‌دا یئنی تیکیله‌ن، دونیانین ان بؤیوک هاوا لیمانینین آدینین ایستانبول اولدوغونو آچیقلاییب.
اردوغان، یئنی هاوا لیمانینین آچیلیشینی، تشکیل اولونان گئنیش‌لی مراسیمله حیاتا کئچیریب.
اردوغان چیخیشین‌دا، ایستانبول هاوا لیمانینین تورکیه و دونیایا خئییرلی اولماسینی آرزولاییب.
پرزیدنت، بو جوشغون گون‌ده تورکیه‌نین یانین‌دا یئر آلان 50 قدر اؤلکه‌دن گلن قوناقلارا تشککور ائدیب.
مراسیمه، آلبانیا پرزیدنتی ایلیر متا، قطر امیری شیخ تمیم بن حامد آل ثانی، قیرقیزیستان پرزیدنتی سورونبای جینبکوف، کوزوو پرزیدنتی هاشم تاچی ، قوزیی قیبریس تورک جمهوریتی‌نین پرزیدنتی مصطفی آکینجی، مقدونیه جمهوریتی‌نین پرزیدنتی جورج ایوانوو، مولدوی پرزیدنتی ایگور دودون، پاکیستان پرزیدنتی عارف علوی، صربیستان پرزیدنتی آلکساندر ووویچ، سودان پرزیدنتی عمر حسن احمد البشیر، بوسنی و هرزگوین ناظیرلر شوراسی‌نین صدری (باش ناظیر) دنیس زویزدیج ، بولغاریستانین باش ناظیری بویکو بوریسوو، کنگو دموکراتیک جمهوریتی‌نین باش ناظیری‌نین معاوینی، سلووونی باش ناظیری‌نین معاونی و آلت یاپی ناظیری آلنکا براتوسک معاوینی، گورجوستان خاریجی ایشلر ناظیری دیوید زالکالیانی، ایران خاریجی ایشلر ناظیری جواد ظریف، مولدوی نوماینده هیاتی‌نین باشقانی، قاقاوز موختار جمهوریتی‌نین باشقانی ایرینا ولاح قاتیلدی.
آچیلیش مراسیمین‌ده پرزیدنتی اردوغان‌دان اول سؤز آلان تورکیه بؤیوک میللت مجلیسی باشقانی بینالی ایلدیریم،
"تشکیلاتینین 95-جی ایلده جمهوریتین شانینه یاراشان بو اثر، اؤلکه‌میز، میللتیمیز و منطقه'میز اوچون خئیرلی، اوغورلو اولسون" - دئدی.
آچیلیشا، میللی و بین الخالق مئدیا قوروملاری دا بؤیوک ماراق گؤستردی.
خصوصیله خاریجی مطبوعات نماینده‌لری بؤیوک حیران‌لیق دوغوران هاوا لیمانییلا باغلی موصاحیبه‌لر ده وئریب.
مراسیم‌ده، سیاست، اینجه صنعت، ایدمان و ایش دونیاسین‌دان چوخ سای‌دا دعوت‌لی ده حاضیر اولوب.
فنر روم پاتریرخی بارتولوموس، تورکیه یهودیلر یهودی باشقانی اسخاق هالئوا سوریانی اورتودوکس کیلسه‌سی بنؤوشیی فیلیکسینوسو متروپولیت یوسوف چتین ده آچیلیشین آپاریلدیغی ساحه‌ده یئرلرینی آلدی.
76.5 میلیون متر مربعلیک ساحه اوزرین‌ده اینشا ائدیله‌ن هاوا لیمانینین ایلک فازانین ایستیفاده‌یه وئریلمه‌سی اوچون 6 میلیارد یورولوق سرمایه قویولوب.
هاوا لیمانینین دیگر فازلاری دا یولجو آرتیشینا باغلی اولاراق 2025 ایلینه قدر تامام‌لاناجاق.
هاوا لیمانی تاماملاندیق‌دا 6 موستقیل پیستی، 500 اوچاق ظرفیتی، 70 مین ماشین ظرفیتی و قاپالی اوتوموبیل پارک یئری و ایللیک 200 میلیون یولجو ظزفیتی دونیانین ان بؤیوک هاوا لیمانی اولاجاق.
آچیلیشینا چوخ سای‌دا خاریجی قوناغین دا ایشتیراکی گؤزلنه‌ن هاوا لیمانین‌دا تورک هاوا یوللاری ایچ خطلرده 31 اوکتوبردا آنکارا، ۱ نوابردا آنتالیا، ۲ نوامبردا ایزمیره ایلک اوچوش حیاتا کئچیریله‌جک.
ایلک خاریجی اوچوش ایسه ۱ نوامبردا قوزئی قیبریس تورک جمهوریتی  و 8 نوامبردا آذربایجانا کئچیریله‌جک.
هاوا لیمانی، 250 هاوا یولو شیرکتینه خیدمت وئره‌جک.
امنیت یوکسک سویه‌ده و سون تکنولوژی ایله تامینن ائدیله'جک
